Foto: Facebook

MINISTRICA obrazovanja od danas ima i Facebook stranicu.

"Nema boljeg dana za otvoriti službenu stranicu od početka nove školske godine. Učenicima i učiteljima želim puno sreće i uspjeha, radoznalosti i osmijeha u učenju i poučavanju. Pozdrav iz Gospića! 😀BD", napisala je uz objavu fotografije na kojoj se nalazi sa svojom pomoćnicom.

Tekst se nastavlja ispod oglasa

Blaženka Divjak danas je posjetila novoizgrađenu osnovna školu u Splitu, prvu izgrađenu nakon 25 godina. "To je škola za 21, stoljeće," rekla je ministrica Divjak, opetujući i u Splitu svoju opredjeljenost za cjelovitu kurikularnu reformu. "Moramo postaviti zakonodavni okvir za gradnju škola i prilagoditi naše operativne programe za privlačenje sredstava iz fondova Europske unije (EU) kako bi mogli financirati gradnju škola," kazala je Divjak. Prije par dana poslala je pismo hrvatskim učenicima i učiteljima povodom početka škole. U njemu je istaknula kako je glavni cilj njezinog tima ulazak kurikularne reforme 2018./19. u škole u obliku pilot-projekta jer Hrvatska, poručuje ministrica, više nema vremena za čekanje, već je vrijeme za entuzijazam, optimizam, kreativnost, ali i težak zajednički rad.